На основу члана 52. Закона о јавним предузећима (''Службени гласник РС'', број 15/2016), члана 37. Статута Града Ниша (''Службени лист Града Ниша'', број 100/2008 и 143/2016),

Скупштина Града Ниша, на седници од \_\_\_\_\_\_\_.2018. године, донела је

**РЕШЕЊЕ**

**О ИМЕНОВАЊУ ВРШИОЦА ДУЖНОСТИ ДИРЕКТОРА**

**ЈАВНОГ ПРЕДУЗЕЋА ЗА АЕРОДРОМСКЕ УСЛУГЕ „АЕРОДРОМ НИШ“ НИШ**

**I**

Душан Кнежевић**,** дипломирани инжењер саобраћаја,именује се за вршиоца дужности директора Јавног предузећа за аеродромске услуге „Аеродром Ниш“ Ниш.

**II**

Вршилац дужности директора Јавног предузећа за аеродромске услуге „Аеродром Ниш“ Ниш има сва права, обавезе и овлашћења која има директор овог предузећа.

**III**

Ово решење објавити у „Службеном листу града Ниша”, као и на званичној интернет презентацији Града Ниша .

Број:

У Нишу,

**СКУПШТИНА ГРАДА НИША**

Председник

Мр Раде Рајковић

**О б р а з л о ж е њ е**

Чланом 52. Закона о јавним предузећима (''Службени гласник РС'', број 15/2016) прописано је да се вршилац дужности директора може именовати до именовања директора јавног предузећа по спроведеном јавном конкурсу, као и да период обављања функције вршиоца дужности директора не може бити дужи од једне године. Вршилац дужности директора мора испуњавати услове за именовање директора јавног предузећа. Такође, вршилац дужности има сва права, обавезе и овлашћења која има директор јавног предузећа.

Чланом 37. Статута Града Ниша (''Службени лист Града Ниша'', број 100/2008 и 143/2016) прописано је да Скупштина Града Ниша, између осталог, именује и разрешава директоре јавних предузећа и јавно комуналних предузећа чији је оснивач Град.

Чланом 46 Закона о јавним предузећима прописано је да мандат директора престаје истеком периода на који је именован, оставком и разрешењем.

Имајући у виду да је досадашњи директор Владица Ђурђановић, поднео Скупштини града Ниша неопозиву оставку у писаном облику, неопходно је именовати вршиоца дужности директора.

На основу наведеног, а имајући у виду да Душан Кнежевић, диполмирани инжењер саобраћаја из Ниша, испуњава услове за именовање вршиоца дужности директора Јавног предузећа за аеродромске услуге „Аеродром Ниш“ Ниш, прописане законом, оснивачким актом и статутом предузећа, Скупштина Града Ниша донела је решење као у диспозитиву.

Број: \_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_2018. године

**СКУПШТИНА ГРАДА НИША**

Председник

Мр Раде Рајковић